
מדינת ישראל

משרד המשפטים



הממונה על חוק חופש המידע

	ירושלים, ה  תמוז  תשע"ה 

	22 יוני , 2015

	בתשובתך נא ציין:

	תיק מס' ת/ 61


לכבוד










שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 19/03/2015
לאחר בדיקת בקשתך הנני להודיעך כי בקשתך נדחית וזאת מהטעמים המנויים מטה:

בבקשתך הנך מבקשת "לקבל את רשימת התיקים (מספרי תיקים) שבהם נתבעת המדינה בשל התנהלות המכון הלאומי לרפואה משפטית משנת 2000 ועד היום, לרבות פירוט כיצד הסתיים התיק – פס"ד/פשרה כספית/מחיקה. במקרה שהתיקים הסתיימו בפשרה, לציין  את הסכומים שהמדינה התחייבה לשלם. כמו כן, את רשימת התיקים (מספרי תיקים) התלויים ועומדים".
להלן תשובתנו לבקשה זו.

אשר לתיקים שנפתחו לפני שנת 2012: 

לא נוכל להעביר נתונים, שכן קודם לשנת 2012 אין אפשרות לאתר את התיקים ולפלח את התיקים המבוקשים מתוך כלל התביעות שהוגשו נגד משרד הבריאות וחל בעניינו בין החריג הקבוע בסעיף 8(1) לחוק חופש המידע, התשנ"ח-1998 (להלן: "החוק") לפיו הרשות רשאית לדחות בקשה לקבלת מידע אם "הטיפול בה מצריך הקצאת משאבים בלתי סבירה". כמו כן, חל בענייננו, לגבי חלק מהתקופה, החריג הקבוע בסעיף 8(2) לחוק, המאפשר לרשות לדחות בקשה אם "המידע נוצר, או נתקבל בידה, למעלה משבע שנים לפני הגשת הבקשה ואיתורו כרוך בקושי של ממש".
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו.
(1) באשר לתיקים משנת 2012 ואילך:

(2) אף כאן נדרשה הקצאת משאבים של ממש. לאחר הקצאת המשאבים מצויה כעת בידי הפרקליטות רשימה של התיקים משנת 2012 ואילך. עם זאת, בשל החשש לפגיעה בפרטיות התובעים, לא נוכל להעביר ל את הרשימה, וזאת מכח סעיף 9(א)(3), לחוק  שעניינו "מידע שגילויו מהווה פגיעה בפרטיות".

(3) עם זאת, כבר עתה אנו יכולים לציין כי, לפי מיטב הבדיקה ובכפוף לטעויות אנוש שיכול שנפלו בבדיקה, 13 תביעות הסתיימו בפשרה, שסכומה נע בין 18,000 ₪ ל-700,000 ₪; כ-69 תביעות לערך תלויות ועומדות בבתי המשפט השונים ברחבי הארץ; ותיק אחד הסתיים בפסק-דין שדחה את התביעה מחמת התיישנות. פסק-הדין פורסם במאגרים המשפטיים, העומדים לעיון הציבור (ת.א. (שלום חיפה) 19428-12-12). התיק שסכום הפשרה בו הוא 700,000 ₪ מספרו 3031/09 – מחוזי ירושלים.
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 















 

                                                                                                                    בכבוד רב,

מיכל טנא, עו"ד

מנהלת היחידה לפניות הציבור

